شەفەق نیوز/ سەرچەوەیگ ئەمنی، ئمڕوو دووشەممە، خەوەردا لە کوشیان چوار کەس وە رویداویگ هاتوچو لە پارێزگای ئەنبار.
سەرچەوەگە ئەرا ئاژانس شەفەق نیوز وت: چوار کەس گیانیان لەدەسدان، لە رویداویگ هاتوچو ناوبەین دوو ماشین لەبان ری ناوبەین هیت و بەغدادی لە پارێزگای ئەنبار.
وەرجەیە، ئیوارەی دویەکە یەکشەممە، رویداویگ هاتوچو لەناوبەین دوو ماشین لەبان ری عانە و قائیم لە پارێزگای ئەنبار بویە هووکار کوشیان رانندەیگ وزەخمداری نۆ کەس.
